মহানগর ওয়েবডেস্ক: বছর আগে নোটবন্দির সময় মোদী ভক্তরা খুব উল্লাস করেছিল৷ আজ সবাই চুপ৷ ৩৭০ ধারা জম্মু-কাশ্মীর থেকে তুলে নেওয়ার কেন্দ্রীয় সরকারি সিদ্ধান্তকে অনেকটা নোটবন্দির ধামাকার মতোই মনে হচ্ছে কেরলের কংগ্রেস সাংসদ শশী থারুরের৷ তাঁর সাফ কথা, বিনা কারণে দুই প্রাক্তন মুখ্যমন্ত্রীকে গৃহবন্দি করে বিজেপি কার্যত গণতন্ত্রকে হত্যা করেছে৷ তিনি জানান, নোটবন্দির সময় হৈচৈ হয়েছিল আজকেও হচ্ছে৷ এই সিদ্ধান্তের ফল ভুগতে হবেই৷ সেই সঙ্গে তাঁর স্পষ্ট অভিযোগ, ৩৭০ ধারা বাতিল করে মূল ভারতীয় ভূখণ্ডের সঙ্গে প্রাথমিক সাংবিধানিক সম্পর্কে চ্ছেদ ঘটাল কেন্দ্রীয় সরকার৷ স্বাধীন দেশের দুটি রাজনৈতিকদলের নেতাদের গ্রেফতার করে কাশ্মীরবাসীদের কাছে কেন্দ্র আসলে কী বার্তা দিতে চাইছে?
৩৭০ ধারার অবলুপ্তি নোটবন্দিকে মনে করিয়ে দেয়: থারুর